Diari Oficial de la Generalitat Valenciana


Sumari del DOGV 3822, del 25-08-2000 (2000/6692)

Informació pública del projecte de passarel·la junt al pont de Bru i Vidal, obra comprensiva del programa de la unitat d'execució número 3.
-------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6692


Organisme emissor
:   Ajuntament de Sagunt

Tipus de document
:   Anunci

Informació pública del projecte de passarel·la junt al pont de Bru i Vidal, obra comprensiva del programa de la unitat d'execució número 3. [2000/F6692]
  
La Comissió de Govern, en la sessió ordinària del dia 12 de juliol de 2000, va adoptar, entre altres, el següent acord:
  
«Vist que el senyor Julián Castelblanque Pérez, com a administrador d'Alser, SL, agent urbanitzador del programa d'actuació integrada de la unitat d'execució número 3 Nord del Palància, presenta en data 29 de maig de 2000 el projecte de passarel·la sobre el riu Palància, que modifica l'inicial que figura en l'expedient i recull una millor solució funcional i estètica de la portada de serveis de la unitat d'execució número 3 a l'avinguda dels Sants de la Pedra, i que el sobrecost que comporta és a càrrec de l'urbanitzador, sense que s'haja d'imputar a cap propietari de sòl ni a l'ajuntament cap sobrecost.
  
Vist que sobre el projecte ha emés informe el cap de secció del Departament d'Inversions, Projecte i Obres de la manera següent:
  
El document sotmés a informe consisteix en la substitució de la passarel·la inicialment presentada i aprovada per una altra passarel·la que soluciona igualment la comesa a què es destina, però a més dóna solució al pas de totes les instal·lacions del programa d'actuació integrada, amb la qual cosa s'allibera una zona del pont de Bru i Vidal que acollia en superfície totes les instal·lacions.
  
Funcionalment i estèticament és una solució més correcta i, atés que l'increment econòmic de la variació l'assumeix l'agent urbanitzador, per part d'aquesta Oficina Tècnica no hi ha cap inconvenient tècnic perquè s'aprove.
  
Vist que sobre el projecte de passarel·la junt al pont de Bru i Vidal, obra comprensiva del programa de la unitat d'execució número 3, ha emés informe l'arquitecte en cap dels serveis tècnics de Planejament en data 21 de juny de 2000:
  
En relació amb la modificació de la passarel·la, ampliació de l'actual pont, obra annexa al programa de la unitat d'execució 3, s'informa:
  
La variació és de tipus constructiu, amb la substitució del sistema de suport original de prolongació de pilastres existents per peus drets, i el manteniment de l'amplària de quatre metres.
  
La canaleta de serveis, originalment situada entre ambdós taulers, se situa davall de la passarel·la.
  
La variació de la secció del tauler del pont actual té l'origen en la modificació del conveni, relatiu a la construcció de l'enllaç amb l'avinguda dels Sants de la Pedra.
  
L'organisme tutelar del domini públic ha d'emetre informe sobre el projecte.
  
D'acord amb el que s'estableix en l'article 53 de la Llei Reguladora de l'Activitat Urbanística de la Generalitat Valenciana i l'article 136 i següent del Reglament de Planejament, i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística, se sotmet el projecte de passarel·la junt al pont de Bru i Vidal a informació pública, per un termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana (la dita documentació es troba depositada a l'Ajuntament de Sagunt, Departament d'Urbanisme).
  
Qualsevol interessat podrà comparéixer a l'Ajuntament de Sagunt i consultar la memòria valorada de les obres i restants documents de l'expedient, així com formular, si s'escau, al·legacions, dins del termini indicat en el paràgraf anterior i en els termes que estableix el punt 4 de l'article 46 del text legal esmentat.
  
A la vista de tot això, la Comissió de Govern, a proposta de la Direcció A. a la Direcció de Secció d'Urbanisme, per unanimitat, acorda:
  
Primer
  
Sotmetre al tràmit d'informació pública el projecte de passarel·la junt al pont de Bru i Vidal, obra comprensiva del programa de la unitat d'execució número 3, Nord del Palància, en els punts i terminis recollits en el cos d'aquest escrit.
  
Segon
  
Remetre avís al domicili fiscal dels qui consten en el cadastre com a titulars de drets afectats per l'actuació proposada.
  
Tercer
  
Remetre els antecedents del projecte de referència a la Confederació Hidrogràfica del Xúquer, com a titular demanial del llit del riu, perquè emeta el preceptiu informe sobre aquest.»